
________2016 nr _____
Tunnitasu tariifide kooskõlastamine
Narva Jäähalli jäähokiväljaku kasutusse andmisel

1. Asjaolud ja menetluse käik
Narva Linnavalitsuse Kultuuriosakonda laekus Narva Vanalinna Riigikooli taotlus Narva Jäähalli jäähokiväljaku soodustingimustel (tasuta) kasutusse andmisest ürituse korraldamiseks rahvusvahelise projekti „Ein Unternehmen wächst zusammen“ raames. Ürituse kestus on 1 tund, seda korraldatakse 16.02.2016. a kell 10.45-11.45. Kasutusse antavate ruumide kasutamise tunnitasu on kehtestatud Narva Linnavalitsuse 05.02.2014. a määrusega nr 6: jäähokiväljak – 80,90 eurot.
Narva Paemurru Spordikooli juhtkond andis oma nõusoleku nimetatud tingimustel jäähokiväljaku kasutusse andmiseks.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse ühekordsete ürituste läbiviimiseks.
3. Otsus

Kooskõlastada Narva Jäähalli jäähokiväljaku tunnitasu tariif 0,00 eurot kasutusse andmisel Narva Vanalinna Riigikoolile (registrikood 70006027) ürituse korraldamiseks rahvusvahelise projekti „Ein Unternehmen wächst zusammen“ raames 16.02.2016. a kell 10.45-11.45.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

